wickkiey/tamil-wikipedia-chunked huggingface dataset:
# காப்பீடு

## முரண்பாடுகள்

### காப்பீடு காப்புரிமைகள்

யுனைட்டட் ஸ்டேட்ஸில், ஒரு வர்த்தக காப்புரிமை முறை மூலமாக, புதிய காப்பீடு ப்ராடக்ட்கள், பிற நிறுவனங்களால் காப்பி அடிக்கப்பட்டு, பயன்படுத்தப்படாமல் தடுக்கப்படுகின்றன.  
ஒரு புதிய காப்பீடு ப்ராடக்டுக்கு காப்புரிமை பெற்றதற்கான சமீப கால உதாரணம், பயன்பாட்டை அடிப்படையாகக் கொண்ட ஆட்டோ காப்பீடு ஆகும். இதன் முந்தைய வடிங்கள், ஒரு பெரிய யுஎஸ் ஆட்டோ காப்பீடு நிறுவனமான ப்ராக்ரஸிவ் ஆட்டோ இன்சூரன்ஸ் மற்றும் ஸ்பெயின் நாட்டின் தனிப்பட்ட கண்டுபிடிப்பாளரான சால்வடார் மிங்குய்ஜான் பெரஸ் ஆகியோரால் தனிப்பட்ட முறையில் கண்டுபிடிக்கப்பட்டு, காப்புரிமை பெறப்பட்டது.  
பல தனிப்பட்ட கண்டுபிடிப்பாளர்களும், புதிய காப்பீடு ப்ராடக்ட்களுக்கு காப்புரிமை பெறுவதற்கு ஆதரவாக உள்ளனர். ஏனெனில், அப்போதுதான் அவர்கள் தங்கள் புதிய காப்பீடு ப்ராடக்ட்களை சந்தைக்கு கொண்டு வரும்போது, பெரிய நிறுவனங்களிலிருந்து அவற்றை பாதுகாக்க இயலும். யுஎஸ்ஸில், காப்பீடு தொழிலில் காப்புரிமைக் கோரி செய்யப்படும் விண்ணப்பங்களில் 70 சதவீதம் தனிப்பட்ட கண்டுபிடிப்பாளர்களிடமிருந்து பெறப்படுகிறது.  
காப்பீடு தொழில் நிபுணர்களில் பலரும், காப்பீடு ப்ராடக்ட்களுக்கு காப்புரிமை வழங்குவதற்கு எதிர்ப்பு தெரிவிக்கின்றனர். ஏனெனில் அது அவர்களுக்கு புதிய இடர்களை உருவாக்குகிறது. உதாரணமாக ஹார்ட்ஃபோர்ட் காப்பீடு நிறுவனம், பான்கார்ப்பால் கண்டுபிடிக்கப்பட்டு, காப்புரிமை பெறப்பட்ட வகை போன்றதொரு ப்ராடக்ட்டை பயன்படுத்தியமைக்காக சட்டப்படி வழக்குத் தொடரப்பட்டபோது, அந்நிறுவனம் தனிப்பட்ட கண்டுபிடிப்பாளரான பான்கார்ப் சர்வீசஸ்க்கு 80 மில்லியன் டாலர்கள் கொடுக்கவேண்டியிருந்தது.  
தற்போது யுனைட்டட் ஸ்டேட்ஸில் ஒவ்வொரு ஆண்டும், காப்பீடு கண்டுபிடிப்புகளுக்காக 150 புதிய காப்புரிமை விண்ணப்பங்கள் விண்ணப்பிக்கப்படுகின்றன. காப்புரிமை அளிக்கும் விகிதமானது சிறிது சிறிதாக அதிகரித்து 2002ஆம் ஆண்டு 15 என்ற நிலையிலிருந்து, 2006 ஆம் ஆண்டு 44 ஆக அதிகரித்துள்ளது.  
தற்போது கண்டுபிடிப்பாளர்களின் காப்பீடு யுஎஸ் காப்புரிமை விண்ணப்பங்கள், பீர் டூ பேடன்ட் ப்ரோக்ராமில் உள்ள நபர்களால் ஆய்வு செய்யப்படுகின்றன. போஸ்ட் செய்யப்படவுள்ள முதலாவது காப்பீடு காப்புரிமை விண்ணப்பமானது, US2009005522 இடர் மதிப்பீடு நிறுவனம் ஆகும். இது 2009 ஆம் ஆண்டு மார்ச் 6 ஆம் தேதியன்று போஸ்ட் செய்யப்பட்டது. இந்த காப்புரிமை விண்ணப்பமானது, காப்பீடு நிறுவனங்களை மாற்றிக்கொள்வதற்கான வழிமுறைகளை மேலும் எளிமையாக்குவது பற்றிக் கூறுகிறது.
# காப்பீடு

## முரண்பாடுகள்

### காப்பீடு தொழில் மற்றும் வாடகை கோரல்

சில காப்பீடு ப்ராடக்ட்களும், நடைமுறைகளும், விமர்சகர்களால் வாடகைக் கோரல் என்று அழைக்கப்படுகின்றன. அதாவது சில காப்பீடு பொருட்கள் அல்லது நடைமுறைகள், முதன்மையாக சில சட்டபுர்வமான பலன்களைப் பெறுவதற்காகவே பயன்படுத்தப்படுகின்றன. அதாவது, சில தீங்கு விளைவிக்கும் இடர்களை எதிர்கொள்ள நேரிடும்போது பலன் பெறுவதற்காக அறிமுகப்படுத்தப்பட்ட காப்பீடானது, வரிகளை குறைப்பது போன்றவற்றிற்காக பயன்படுத்தப்படுகிறது. உதாரணமாக யுனைட்டட் ஸ்டேட்ஸின் வரிசட்டப்படி, பல்வேறு வருடாந்திர வைப்புத்தொகை வைத்திருப்பவர்கள் மற்றும் ஆயுள் காப்பீடு வாங்கியுள்ளவர்கள், தங்கள் வருவாயை பங்குச் சந்தையில் முதலீடு செய்வதன் மூலம், அதிலிருந்து பணத்தைப் பெறும் வரை தங்கள் முதலீடுகளுக்கு வரி செலுத்தவேண்டியதில்லை. சில சமயங்களில் இந்த வரிவிலக்குக்காக மட்டுமே மக்கள் இந்த ப்ராடக்ட்களை வாங்குகின்றனர்.பிறிதொரு உதாரணம்: ஆயுள் காப்பீடை, ஒரு மாற்ற இயலாத ட்ரஸ்ட்டில் வைக்க அனுமதிக்கும் சட்ட உள் கட்டமைப்பு ஆகும். இதனால் இவர்கள் எஸ்டேட் வரியை செலுத்துவதிலிருந்து விலக்கு பெறுகின்றனர்.
# காப்பீடு

## முரண்பாடுகள்

### காப்பீடு நிறுவனங்கள் குறித்த விமர்சனங்கள்

சில நபர்கள்[49], நவீன காப்பீடு நிறுவனங்கள், ஒரு பணம் ஈட்டும் வர்த்தகமாகவே இதனைப் பார்க்கின்றனர் என்றும், இவர்களுக்கு காப்பீட்டில் சிறிதளவு அக்கறை மட்டுமே உள்ளது என்றும் நம்புகின்றனர்[50].இவர்களைப் பொறுத்தவரையில், காப்பீட்டின் நோக்கமானது, இடரைப் பரவலாக்கி, பாதிக்கப்படுபவர்களுக்கு பலனளிப்பதாகும். ஆனால் காப்பீடு நிறுவனங்கள் அதிக இடருக்கு வாய்ப்புடைய கேஸ்களுக்கு (உதாரணம்: வெள்ளம் ஏற்படுவதற்கான வாய்ப்புடைய பகுதிகளில் உள்ள வீடுகள் அல்லது இளம் ஓட்டுனர்கள்) காப்பீடு அளிக்க மறுப்பதன் மூலமாக, இவர்கள் காப்பீடு அளிப்பதன் நோக்கத்தையே சிதைக்கின்றனர் என்று இந்நபர்கள் கூறுகின்றனர். [51]  
பிற விமர்சனங்கள் பின்வருமாறு:  
- காப்பீடு பாலிசிகளில், பல ஈட்டுத்தொகை அளிக்க இயலாத விதிவிலக்கு பிரிவுகள் காணப்படுகின்றன. உதாரணமாக, சில வீட்டு காப்பீடு பாலிசிகள், தோட்டச் சுவர்களுக்கு சேதாரம் ஏற்பட்டால் அதற்கான ஈட்டுத்தொகையை அளிப்பதில்லை.
- தற்போது பல காப்பீடு நிறுவனங்களும், கால் சென்டர்களையும், பணியாளர்களையும் பயன்படுத்தி, ஒரு ஸ்க்ரிப்டிலிருந்து கேள்விகளைப் படித்து பதில் கோருகின்றனர். இதனால் இத்தொழிலில் நிபுணத்துவமுடைய நபர்களுடன் விவாதிக்க இயலாமல் போகிறது.பயிற்சியளிக்கப்பட்ட காப்பீடு ஏஜென்ட்களைப் பயன்படுத்தாத நிறுவனங்களில் காப்பீடு செய்யும்போது பாலிசிதாரர்களின் பிரிமியம் தொகையானது குறைகிறது. ஆனால், இவற்றிற்கு போதுமான அளவு கவரேஜ் பாதுகாப்பு இல்லாத காரணத்தால், அவர்களுக்கு பெருமளவிலான நிதி இழப்பு ஏற்படுவதற்கான வாய்ப்பும் உள்ளது. கல்வியறிவு பெற்ற காப்பீடு ஏஜென்ட்கள் மூலமாக முதலீடு செய்யும் நிறுவனங்கள், இச்சமூகத்திற்கு மதிப்பு மிக்க சேவையை அளிக்கின்றனர். அறிவார்ந்த காப்பீடு ஏஜென்ட்கள் மூலமாக காப்பீடு செய்யும் பாலிசிதாரர்கள், தங்களுடைய தேவைகளை அறிந்துகொள்ளவும், அவர்கள் முன்பு உள்ள வாய்ப்புகளை மதிப்பீடு செய்யவும், போதுமான அளவு காப்பீடு பாதுகாப்பை பெறவும் வாய்ப்புள்ளதுடன், அவர்களுக்கும் மற்றும் அவர்களுடைய குடும்பத்தினருக்கும் பெரிய அளவிலான நிதி இழப்பு ஏற்படும் இடரை குறைக்கும் வாய்ப்புகளும் அதிகமாக உள்ளது.
# காப்பீடு

## சொல் விளக்கம்

- ஒருங்கிணைந்த விகிதாச்சாரம் = இழப்பு விகிதாச்சாரம் + செலவீன விகிதாச்சாரம் + தரகு விகிதாச்சாரம் பெறப்பட்ட ப்ரீமியம் தொகையால், இழப்புத் தொகைகளை (சில நேரங்களில் இழப்பு பொறுப்பு செலவீனங்கள் உட்பட) வகுப்பதன் வழியாக இழப்பு விகிதாச்சாரம் கணக்கிடப்படுகிறது. எழுத்தப்பட்ட ப்ரீமியத்தால் செயல்பாட்டு செலவீனங்களை கழிப்பதன் வழியாக செலவீன விகிதாச்சாரம் கணக்கிடப்படுகிறது. ஒரு காப்பீட்டுதாரரால் இடர்பாட்டில் வைக்கப்பட்ட முதலீட்டுத்தொகையின் சிறப்பான வரவை குறைவான எண்ணிக்கை எடுத்துக் காட்டுகிறது
- எஸ்எஸ்ஏ = சந்தாதாரர் சேமிப்பு கணக்கு.
- ஏஐஎஃப் = அட்டார்னி இன் ஃபேக்ட்
# விக்கிப்பீடியா:முதற்பக்கக் கட்டுரைகள்/சூன் 29, 2014

**பிரேசில்** என்பது தென் அமெரிக்காவில் மிகப் பெரியதும் மிகுந்த மக்கள் தொகை கொண்டதுமான நாடாகும். இது பரப்பளவின் அடிப்படையிலும், மக்கள்தொகை அடிப்படையிலும் உலகிலேயே ஐந்தாவது பெரிய நாடு ஆகும். இதன் மக்கள்தொகை 192 மில்லியனுக்கும் மேற்பட்டது. பிரேசிலின் கிழக்கிலும் வடகிழக்கிலும் அத்திலாந்திக் பெருங்கடல் உள்ளது. எக்குவடோர், சிலி தவிர அனைத்து தென் அமெரிக்க நாடுகளுடனும், பிரேசில் எல்லையை பகிர்ந்து கொண்டுள்ளது. பல்வேறு தீவுக் கூட்டங்களும் பிரேசிலின் ஆட்சிப் பகுதிக்குள் அடங்குகின்றன. பிரேசிலின் தலைநகர் பிரேசிலியா ஆகும். போர்த்துகீசியரின் ஆட்சியில் முன்பு இருந்ததால் போர்த்துகீச மொழி பிரேசிலில் பேசப்படும் மொழியும், அதிகாரபூர்வ மொழியும் ஆகும். தென்னமெரிக்காவில் பெரும்பான்மையாகப் போத்துக்கீச மொழியைப் பேசுபவர்களைக் கொண்ட நாடு இது மட்டுமே. அத்துடன், இம்மொழியைப் பேசுகின்ற உலகின் மிகப் பெரிய நாடும் இதுவே. **மேலும்...**
---  
**புவி நாள்** என்பது ஆண்டு தோறும் ஏப்ரல் 22ம் நாளன்று புவியின் சுற்றுச் சூழலின் முக்கியத்துவத்தை வலியுறுத்தி, அச்சூழல் மாசடைவதைத் தடுக்கும் நோக்கோடு அனைத்து நாடுகளிலும் கடைப்பிடிக்கப்பட்டுவரும் ஒரு சிறப்பு நாளாகும். 1969 ஆம் ஆண்டு ஐக்கிய அமெரிக்காவின் சான் பிரான்சிஸ்கோ நகரில் யுனெஸ்கோ மாநாடு ஒன்று நிகழ்ந்தது. அக்கூட்டத்தில் கலந்துகொண்ட ஜான் மெக்கானெல் உலக அமைதிக்காகக் குரல்கொடுத்த ஒருவர். மனிதரும் பிற உயிரினங்களும் வாழ்கின்ற பூமியின் அழகைச் சிறப்பிக்கவும், பூமியின் இயற்கைச் சூழலைக் குலைத்து மாசுபடுத்தாமல் காக்கவும் மக்களிடையே விழிப்புணர்வு ஏற்படுத்துவது தேவை என்று அவர் வலியுறுத்தினார். அதோடு, ஆண்டுதோறும் புவி நாள் என்றொரு நாளைக் கொண்டாடுவது பொருத்தம் என்றும் மெக்கானெல் கருத்துத் தெரிவித்தார். இவ்வாறு புவி நாள் என்னும் பெயரும் கருத்தும் எழுந்ததாகக் கருதப்படுகிறது. **மேலும்...**
# நான் ஏன் நாத்திகன் ஆனேன்

**நான் ஏன் நாத்திகன் ஆனேன்?** (Why i am an atheist) என்பது இந்திய புரட்சியாளர் பகத் சிங்கினால் லாகூர் சிறைக் கோட்டத்திலிருந்து அவரது தந்தைக்கு காவற்கூட அதிகாரிகளின் அனுமதியுடன் 1931 இல் எழுதிய கடிதமாகும். அக்கடிதத்தை பகத் சிங்கின் தந்தை லாகூரிலிருந்து வெளிவரும் ஜனங்கள் என்னும் ஆங்கில தினப் பத்திரிக்கையில் வெளியிட்டிருந்தார். பின்பு நூல் வடிவில் வெளியானது. பகத் சிங் தனது இறைமறுப்பு நிலைப்பாட்டை விளக்கி இக்கட்டுரையை எழுதினார்.
# நான் ஏன் நாத்திகன் ஆனேன்

## வரலாறு

பகத்சிங் பி.கே. தத்துடன் நாடாளுமன்றத்தில் யாரும் இல்லாமல் இருக்கைகள் காலியாக இருந்த பகுதியில் குண்டு வீசியதற்காக 1930-ஆம் ஆண்டு அக்டோபர் மாதம் 7-ம் நாள் தூக்குதண்டனை விதிக்கப்பட்டவர். மார்ச் 23-ம் தேதி சக புரட்சியாளர்கள் ராஜகுரு மற்றும் சுகதேவ் ஆகியோருடன் பகத்சிங்கும் தூக்கில் தொங்கினார்.  
சிறையில் தலைமை வார்டர் சர்தார்சிங் பகத்சிங்கிடம் தருவதற்கு ஒரு புத்தகத்துடன் வந்தார். அவர் ஒரு மத நம்பிக்கையுள்ள சீக்கியர். எனவே அவர் சீக்கியர்களின் புனித நூலான "குத்கா" வைக் கொடுத்து "இந்தக் கடைசி நேரத்திலாவது இதைப் படித்துக் கடவுளை நினைத்துக்கொள்" என்று கூறினார். அதற்கு பகத்சிங் பணிவாக அவரைத் தந்தைபோல் தான் பாவிப்பதாகவும், ஆனால் தனது வாழ்நாளில் கடவுளைப் பற்றிச் சிந்திக்கவில்லை என்றும் கூறினார். மேலும் இந்தக் கடைசி தருணத்தில் அதைச் செய்தால் பகத்சிங்கிடம் பலவீனம் வந்துவிட்டது என்று மக்கள் தவறாகக் கருதுவார்கள் என்று கூறினார்.  
சுதந்திரப் போராட்ட வீரர் பாபா ரந்தீர்சிங் லாகூர் மத்திய சிறையில் 1930-31 இல் பகத்சிங் இடம் கடவுள் நம்பிக்கையை ஏற்படுத்தக் கடுமையாக முயற்சி செய்தார். ஆனால் தோல்வியடைந்தார். அவர் பொறுமையிழந்து இகழ்ச்சியாக, "தலைக்கிறுக்குப் பிடித்து அகம்பாவத்துடன் கடவுளுக்கும் உனக்குமிடையே ஒரு கறுப்புத் திரையைத் தொங்கவிட்டிருக்கிறாய்," என்று பகத்சிங்கிடம் கூறினார். அவருக்குப் பதில்கூறும் விதத்தில் பகத்சிங் எழுதிய கட்டுரையே "நான் ஏன் நாத்திகன் ஆனேன்".
# நான் ஏன் நாத்திகன் ஆனேன்

## தமிழில்

[[சென்னை மாகாணம்|சென்னை மாகாண நாத்திக சங்க அமைச்சராக இருந்த ப. ஜீவானந்தம் சுயமரியாதை இயக்கத்தில் இருந்தபோது இதனை புத்தக வடிவில் மொழிபெயர்த்தார். அது சுயமரியாதை இயக்கப் பிரசுரமாக வெளிவந்தது. ஈ. வெ. இராமசாமியின் குடியரசு பதிப்பகம் இதனை வெளியிட்டது. இந்நூல் தடை செய்யப்பட்டு வெளியிட்டதற்காக ஜீவானந்தமும் ஈ. வெ. இராமசாமி நாயக்கரும் 1934ல் கைது செய்யப்பட்டனர். இனி இது போன்ற செயல்களில் ஈடுபட மாட்டோம் என்று உறுதியளித்த பின்னர் விடுதலை செய்யப்பட்டனர்.  
எஸ். ஏ. பெருமாள் அண்மையில் மொழிபெயர்த்து பாவை பப்ளிகேசன்ஸ் வெளியிட்ட "பகத்சிங் கடிதங்கள், கட்டுரைகள்" என்னும் தொகுதியின் சிறுபகுதி தேவை கருதி நியூ செஞ்சுரி புக் ஹவுஸ்(பி) லிமிடெட் (NCBH) ஆல் வெளியிடப்பட்டது
# துரோண பருவம்

சக்கர வியுகத்தை உடைத்து உள் நுழையும் சிற்பம்]]  
**துரோண பருவம்** (சமசுக்கிருதம்: द्रोण पर्व) இந்தியாவின் இதிகாசமான மகாபாரதத்தின் 18 பருவங்களுள் 7 ஆவது பருவம் ஆகும். பத்தாம் நாட்போரில் வீடுமர் இறந்தபின்னர் துரோணர் கௌரவப் படைகளின் தலைமைப் பொறுப்பை ஏற்பதுடன் இப்பருவம் தொடங்குகிறது. இப்பருவத்தில் பல முக்கியமான நிகழ்வுகள் இடம்பெறுகின்றன. துரியோதனின் வேண்டுகோளுக்கு இணங்க அவனைத் திருப்திப்படுத்துவதற்காகத் தருமபுத்திரனை உயிரோடு பிடிப்பதாகத் துரோணர் சூளுரைக்கிறார்.  
அருச்சுனனின் மகன் அபிமன்யு, எதிரிகளின் வியூகத்தை உடைத்துக்கொண்டு உள்ளே நுழைந்து மீள முடியாமல் கொல்லப்பட்டான். இதற்குக் காரணமாக இருந்த செயத்திரதனைக் கொல்வதாக அருச்சுனன் சூளுரைத்தல், இதனைக் கேள்வியுற்ற கௌரவப் படைகள் சயத்திரதனுக்குக் கடுமையான பாதுகாப்பு வழங்குதல், சயத்திரதனைத் தேடி அருச்சுனன் எதிரிப் படைக்குள் புகுந்து நீண்ட தூரம் செல்லல், தருமரின் கட்டளைப்படி வீமனும், சாத்தியகியும் அருச்சுனனைத் தேடி எதிரிப் படைக்குள் புகுந்து போராடுதல், இறுதியில் சயத்திரதனை அருச்சுனன் கொல்லுதல் போன்ற நிகழ்வுகள் இந்தப் பருவத்தில் மிகவும் முக்கியமானவை.
# துரோண பருவம்

## துரோணரின் முடிவு

பதினைந்தாம் நாள் போரின் போது, துரோணர் உயிருக்கு உயிரான தன் மகன் அஸ்வத்தாமன் மீது கொண்ட பாசத்தை உணர்ந்த கண்ணனின் ஆலோசனையின் படி, போர்க்களத்தில் அஸ்வத்தாமன் இறந்து விட்டான் என்ற பொய்ச் செய்தியை தருமன் மூலம் துரோணரிடம் அறிவிக்கப்பட்டதால், மனத்துயரமடைந்த துரோணர் ஆயுதங்களை எறிந்து விட்டு போர்க்களத்திலே தியானத்தில் அமர்ந்து விட்டார். அந்நிலையில், திருட்டத்துயும்னன் வாளால் துரோணரின் தலையைச் சீவிக் கொன்றான்.
# துரோண பருவம்

## இதனையும் காண்க

- பீஷ்ம பருவம்
- கர்ண பருவம்
# விக்கிப்பீடியா:Statistics/weekly/29-Jun-2014
| 120 | 106.208.84.60 | 0 | 1 | 0 | 0 | 0 | 0 | 0 | 1 | 1850 |  |
| 121 | 122.174.32.70 | 0 | 1 | 0 | 0 | 0 | 0 | 0 | 1 | 28 |  |
| 122 | Kutiguy | 0 | 0 | 0 | 0 | 0 | 0 | 1 | 1 | 0 |  |
| 123 | 101.63.183.172 | 0 | 1 | 0 | 0 | 0 | 0 | 0 | 1 | 46 |  |
| 124 | S.Parvatha krishnammal | 0 | 0 | 0 | 0 | 0 | 0 | 1 | 1 | 0 |  |
| 125 | Kope899 | 0 | 1 | 0 | 0 | 0 | 0 | 0 | 1 | 225 |  |
| 126 | 101.222.245.216 | 0 | 1 | 0 | 0 | 0 | 0 | 0 | 1 | 109 |  |
| 127 | 117.216.15.15 | 0 | 1 | 0 | 0 | 0 | 0 | 0 | 1 | 0 |  |
| 128 | 180.92.164.6 | 0 | 1 | 0 | 0 | 0 | 0 | 0 | 1 | 0 |  |
| 129 | 117.213.65.141 | 0 | 1 | 0 | 0 | 0 | 0 | 0 | 1 | 0 |  |
| 130 | 103.21.166.1 | 0 | 0 | 0 | 0 | 0 | 0 | 1 | 1 | 0 |  |
| 131 | Holger1959 | 0 | 0 | 0 | 0 | 0 | 1 | 0 | 1 | 0 |  |
| 132 | Tamilmoorthi | 0 | 1 | 0 | 0 | 0 | 0 | 0 | 1 | 7 |  |
| 133 | Commons sibi | 0 | 1 | 0 | 0 | 0 | 0 | 0 | 1 | 0 |  |
| 134 | Thameemansari868 | 0 | 1 | 0 | 0 | 0 | 0 | 0 | 1 | 13 |  |
| 135 | 60.48.242.198 | 0 | 0 | 0 | 0 | 0 | 0 | 1 | 1 | 0 |  |
| 136 | சுடரொளி | 0 | 0 | 0 | 0 | 0 | 0 | 1 | 1 | 0 |  |
| 137 | 180.234.33.175 | 0 | 1 | 0 | 0 | 0 | 0 | 0 | 1 | 12 |  |
| 138 | 106.208.130.120 | 0 | 1 | 0 | 0 | 0 | 0 | 0 | 1 | 1 |  |
| 139 | Tobias1984 | 0 | 1 | 0 | 0 | 0 | 0 | 0 | 1 | 0 |  |
| 140 | Spesh531 | 0 | 1 | 0 | 0 | 0 | 0 | 0 | 1 | 22 |  |
| 141 | Jnanling | 0 | 1 | 0 | 0 | 0 | 0 | 0 | 1 | 1 |  |
| 142 | 106.208.76.186 | 0 | 1 | 0 | 0 | 0 | 0 | 0 | 1 | 181 |  |
| 143 | Varlaam | 0 | 1 | 0 | 0 | 0 | 0 | 0 | 1 | 6 |  |
| 144 | 59.96.224.157 | 0 | 0 | 0 | 0 | 0 | 0 | 1 | 1 | 0 |  |
| 145 | 180.215.39.48 | 0 | 1 | 0 | 0 | 0 | 0 | 0 | 1 | 93 |  |
| 146 | 117.203.102.66 | 0 | 1 | 0 | 0 | 0 | 0 | 0 | 1 | 0 |  |
| 147 | Cekli829 | 0 | 0 | 0 | 0 | 0 | 0 | 1 | 1 | 0 |  |
| 148 | 180.215.61.252 | 0 | 1 | 0 | 0 | 0 | 0 | 0 | 1 | 14 |  |
| 149 | 182.65.181.10 | 0 | 1 | 0 | 0 | 0 | 0 | 0 | 1 | 0 | } |
# சூரத்துல் ஆதியாத்தி

சூரத்துத் சூரத்துல் ஆதியாத்தி திருக்குர்ஆனின் 100 ஆவது அத்தியாயம் ஆகும்.  
திருமறையின் சில அத்தியாயங்கள் நபிகளாரின் மக்கா வாழ்க்கையின் போதும், சில அத்தியாயங்கள் மதீனா வாழ்க்கையின் போதும் அருளப்பட்டன. மக்கா வாழ்க்கையின் போது அருளப்பட்டவை ‘மக்கிய்யா’ (மக்காவுடன் தொடர்புடையவை) எனவும், ’மதனிய்யா’ (மதீனாவுடன் தொடர்புடையவை) எனவும் குறிப்பிடப்படும்.  
திருக்குர்ஆனின் 100 அத்தியாயமாகத் திகழும் சூரத்துல் ஆதியாத்தி மக்கா வாழ்வின் போது அருளப்பட்டதால் இது மக்கிய்யா வகையைச் சார்ந்ததாகும்.
# சூரத்துல் ஆதியாத்தி

## பெயர்

<font color="green" size="2">** சூரத்துல் ஆதியாத்தி ** </font> அரபுச் சொல்லுக்கு <font color="green" size="2">**வேகமாகச் செல்லுபவை** </font> எனப் பொருள்.
# சூரத்துல் ஆதியாத்தி

## சூரத்துல் ஆதியாத்தி (வேகமாகச் செல்லுபவை)

| அரபு | ஆங்கிலம் | தமிழாக்கம் |  |
| --- | --- | --- | --- |
| - | بِسْمِ اللَّهِ الرَّحْمَٰنِ الرَّحِيمِ | bi-smi llāhi r-raḥmāni r-raḥīm | அளவற்ற அருளாளனும், நிகரற்ற அன்புடையோனுமாகிய அல்லாஹ்வின் திருப்பெயரால்(துவங்குகிறேன்) |
| <span>*وَٱلۡعَـٰدِيَـٰتِ ضَبۡحً۬ا*'</span> | ۞1By the (steeds) that run, with panting. | ۞1மூச்சுத்திணற விரைந்து ஓடுபவற்றின் (குதிரைகள்) மீது சத்தியமாக- |  |
| <span>**فَٱلۡمُورِيَـٰتِ قَدۡحً۬ا**</span> | ۞2Striking sparks of fire (by their hooves), | ۞ 2பின்னர், (குளம்பை) அடித்து நெருப்புப் பறக்கச் செய்பவற்றின் மீதும், |  |
| <span>**فَٱلۡمُغِيرَٲتِ صُبۡحً۬ا**</span> | ۞3And scouring to the raid at dawn. | ۞ 3பின்னர், அதிகாலையில் விரைந்து (எதிரிகள் மீது) பாய்ந்து செல்பவற்றின் மீதும்- |  |
| <span>**فَأَثَرۡنَ بِهِۦ نَقۡعً۬ا**</span> | ۞4And raise the dust in clouds the while, | ۞4மேலும், அதனால் புழுதியைக் கிளப்புகின்றவற்றின் மீதும், |  |
| <span>**فَوَسَطۡنَ بِهِۦ جَمۡعًا**</span> | ۞5 Penetrating forthwith as one into the midst (of the foe); | ۞5 அப்பால் (பகைப்படையின்) மத்தியில் கூட்டமாக நுழைந்து செல்பவற்றின் மீதும் சத்தியமாக- |  |
| <span>**إِنَّ ٱلۡإِنسَـٰنَ لِرَبِّهِۦ لَكَنُودٌ۬**</span> | ۞6Verily, man (disbeliever) is ungrateful to his Lord; | ۞6 நிச்சயமாக, மனிதன் தன் இறைவனுக்கு நன்றி கெட்டவனாக இருக்கின்றான். |  |
| <span>**وَإِنَّهُ ۥ عَلَىٰ ذَٲلِكَ لَشَہِيدٌ۬ **</span> | ۞7And to that he bears witness (by his deeds); | ۞7 அன்றியும், நிச்சயமாக அவனே இதற்குச் சாட்சியாகவும் இருக்கின்றான். |  |
| <span>**وَإِنَّهُ ۥ لِحُبِّ ٱلۡخَيۡرِ لَشَدِيدٌ **</span> | ۞8And verily, he is violent in the love of wealth | ۞8 இன்னும், நிச்சயமாக அவன் பொருளை நேசிப்பதில் அளவு கடந்தே இருக்கின்றான். |  |
| <span>**أَفَلَا يَعۡلَمُ إِذَا بُعۡثِرَ مَا فِى ٱلۡقُبُورِ**</span> | ۞9Knows he not that when the contents of the graves are poured forth (all mankind is resurrected)? | ۞9 அவன் அறிந்து கொள்ளவில்லையா? மண்ணறைகளிலிருந்து, அவற்றிலிருப்பவை எழுப்பப்படும் போது- |  |
| <span>**وَحُصِّلَ مَا فِى ٱلصُّدُورِ**</span> | ۞10And that which is in the breasts (of men) is made known? | ۞10 மேலும், இதயங்களில் உள்ளவை வெளியாக்கப்படும் போது- |  |
| <span>**إِنَّ رَبَّہُم بِہِمۡ يَوۡمَٮِٕذٍ۬ لَّخَبِيرُۢ**</span> | ۞11Verily, that Day (i.e. the Day of Resurrection) their Lord will be Well-Acquainted with them | ۞11 நிச்சயமாக, அவர்களுடைய இறைவன் அவர்களைப்பற்றி, அந்நாளில் நன்கறிந்தவன். |  |
# மோபியஸ் சார்பு

எண் கோட்பாட்டில் **மோபியஸ் சார்பு** (*Möbius function*, *μ*(*n*)) ஒரு முக்கியமான பெருக்கல் சார்பு. 1832 இல், ஜெர்மானியக் கணிதவியலாளர் ஆகஸ்ட் ஃபெர்டினாண்ட் மோபியசால் இச் சார்பு அறிமுகப்படுத்தப்பட்டது.
# மோபியஸ் சார்பு

## வரையறை

*n* இன் அனைத்து நேர் முழுஎண் மதிப்புகளுக்கும் *μ*(*n*) வரையறுக்கப்பட்டுள்ளது.  
- *n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை இரட்டையெண் எனில்:
:::*μ*(*n*) = 1
- *n* ஒரு வர்க்கக்காரணியற்ற நேர் முழு எண் மற்றும் அதன் பகாக் காரணிகளின் எண்ணிக்கை ஒற்றையெண் எனில்:
::: *μ*(*n*) = &minus;1
- *n* க்கு ஒரு பகாக்காரணி வர்க்க எண்ணாக இருந்தால்:
:::*μ*(*n*) = 0  
முதல் 25 நேர் முழுஎண்களுக்கான *μ*(*n*) இன் மதிப்புகள் :  
:1, &minus;1, &minus;1, 0, &minus;1, 1, &minus;1, 0, 0, 1, &minus;1, 0, &minus;1, 1, 1, 0, &minus;1, 0, &minus;1, 0, 1, 1, &minus;1, 0, 0.  
சார்பின் முதல் 50 மதிப்புகள் கீழுள்ள படத்தில் குறிக்கப்பட்டுள்ளன:
# மோபியஸ் சார்பு

## பண்புகள்

- மோபியஸ் சார்பு ஒரு பெருக்கல் சார்பாகும். அதாவது, *a* மற்றும் *b* சார்பகா எண்கள் எனில்:
::*μ*(*ab*) = *μ*(*a*)&thinsp;*μ*(*b*)}}
- <math>\sum_{d|n} \mu(d) = \begin{cases}1 & \mbox{ if } n=1\\ 0&\mbox{ if } n>1.\end{cases}</math>
- *n* இன் பகாக்காரணிகளின் எண்ணிக்கையைக் கணக்கில் கொள்ளாமலேயே மோபியஸ் சார்பு கணக்கிடும் வாய்ப்பாடு:
:<math>\mu(n) = \sum_{\stackrel{1\le k \le n }{ \gcd(k,\,n)=1}} e^{2\pi i \tfrac{k}{n}},</math>
# மோபியஸ் சார்பு

## *&mu;*(*n*) பிரிவுகள்

- *n* ஒரு பகா எண்ணின் வர்க்கத்தால் வகுபடுவதாக இருந்தால், இருந்தால் மட்டுமே, *μ*(*n*) = 0. இப் பண்பினைக் கொண்ட முதல் எண்கள் :
:4, 8, 9, 12, 16, 18, 20, 24, 25, 27, 28, 32, 36, 40, 44, 45, 48, 49, 50, 52, 54, 56, 60, 63,....  
- *n* ஒரு பகா எண் எனில் *μ*(*n*) = &minus;1, ஆனால் இதன் மறுதலை உண்மையல்ல. μ(*n*) = &minus;1 எனக்கொண்ட பகாஎண்ணல்லாத முதல் எண்: 30&nbsp;=&nbsp;2x3x5. இவ்வாறான மூன்று வெவ்வேறான பகாக் காரணிகளைக் கொண்ட எண் ஸ்ஃபீனிக் எண்களென அழைக்கப்படுகின்றன.  
முதல் ஸ்ஃபீனிக் எண்கள்:
:30, 42, 66, 70, 78, 102, 105, 110, 114, 130, 138, 154, 165, 170, 174, 182, 186, 190, 195, 222, … .  
ஐந்து வெவ்வேறான பகாக்காரணிகளைக் கொண்ட எண்கள்:
:2310, 2730, 3570, 3990, 4290, 4830, 5610, 6006, 6090, 6270, 6510, 6630, 7410, 7590, 7770, 7854, 8610, 8778, 8970, 9030, 9282, 9570, 9690, … .
# 20ஆம் சென்சுரி பாக்ஸ்

**இருபதாம் செஞ்சுரி பாக்ஸ் திரைப்பட கூட்டுத்தாபனம்** அல்லது **20- ஆம் சென்சுரி பாக்ஸ்** இஃது அமெரிக்கா வில் உள்ள ஆறு முக்கிய திரைப்பட படபிடிப்பு நிறுவனங்களில் ஒன்றாகும். இந்த நிறுவனம் அவதார், டைட்டானிக், ஸ்டார் வார்ஸ், ஐஸ் ஏஜ், எக்ஸ்-மென், டை ஹார்ட் உள்ளிட்ட பல திரைப்படங்களைத் தயாரித்துள்ளது.
# 20ஆம் சென்சுரி பாக்ஸ்

## அதிக வருவாய் ஈட்டியத் திரைப்படங்கள்

**உலகம் முழுவதும்**  
| இடம் | திரைப்படம் | ஆண்டு | வருவாய் |
| --- | --- | --- | --- |  
<sup>I ‡</sup>—மீண்டும் திரையிடப்பட்டதையும் சேர்த்து
# வட்டரக்க விஜித்த தேரர்

**வட்டரக்க விஜித்த தேரர்** (*Watareka Vijitha Thero*) என்பவர் இலங்கையின் பௌத்த மதகுருவும், அரசியல்வாதியும் ஆவார்.
# வட்டரக்க விஜித்த தேரர்

## அரசியலில்

மகியங்கனையைப் பிறப்பிடமாகக் கொண்ட விஜித்த தேரர் வித்தியாலங்கார மடப்பள்ளியில் கல்வி கற்று மதகுருவானார். 1994 ஆம் ஆண்டில் மகியங்கனை பௌத்த விகாரைக்கு அதிபதியாகச் சென்றார். அங்கிருந்தபடி அவர் ஏனைய சமய, சமூகங்களுடன் நெருங்கிப் பணியாற்றினார். சிறீலங்கா முஸ்லிம் காங்கிரஸ் தலைவர் எம். எச். எம். அஷ்ரப்பின் இணைப்பாளர்களில் ஒருவராகப் பணியாற்றினார். அஷ்ரப்பினால் ஆரம்பிக்கப்பட்ட தேசிய ஐக்கிய முன்னணியின் தலைவராக இவர் தெரிவு செய்யப்பட்டார். இதனை அடுத்து விஜித்த தேரர் பௌத்த தீவிரவாதிகளின் தாக்குதல்களுக்கு இலக்கானார்.  
2014 சூன் 16 ஆம் நாள் அளுத்கமை நகரில் மேற்கொள்ளப்பட்ட முஸ்லிம்களுக்கு எதிரான தாக்குதல்களை இவர் பகிரங்கமாகக் கண்டித்தார். சூன் 19 இல் இவர் கொழும்பின் புறநகரான பாணந்துறையில் வைத்துக் கடத்தப்பட்டு, கடுமையாகத் தாக்கப்பட்ட நிலையில் கண்டுபிடிக்கப்பட்டார். இதன் அடிப்படையில், 2014 சூன் 25 இல் மருத்துவமனையில் இருந்து விடுவிக்கப்பட்ட நிலையில் விஜித்த தேரர் உடனடியாகவே காவல்துறையினரால் கைது செய்யப்பட்டார்.
# பாலாஜி மோகன்

**பாலாஜி மோகன்** (பிறப்பு: 1987 மே 25) ஒரு தமிழ் திரைப்பட இயக்குநர். இவர் 2012ஆம் ஆண்டு காதலில் சொதப்புவது எப்படி என்ற திரைப்படத்தை இயக்கியதன் மூலம் இயக்குநராக அறிமுகமானார். அதைத் தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.
# பாலாஜி மோகன்

## ஆரம்பகால வாழ்க்கை

பாலாஜி மே 25, 1987ஆம் ஆண்டு திருச்சியில் பிறந்தார். இவரது தாய் தமிழ் மற்றும் தந்தை தெலுங்கு இனத்தைச் சேர்ந்தவர்கள்.
# பாலாஜி மோகன்

## தொழில்

இவர் 2009ஆம் ஆண்டு **குளிர் 100°** என்ற திரைப்படத்தில் உதவி இயக்குநராகப் பணிபுரிந்தார். அதைத் தொடர்ந்து இவர் சில குறும் திரைப்படங்களை இயக்கினார். 2010ஆம் ஆண்டு சுதா கே. பிரசாத் இயக்கிய துரோகி என்ற திரைப்படத்திலும் உதவி இயக்குநராகப் பணிபுரிந்தார். அதைத் தொடர்ந்து **கோடி, த ஜூனியர்ஸ் , ஆட்டி தில், மிட்டாய் வீடு** மற்றும் **காதலில் சொதப்புவது எப்படி** போன்ற போன்ற 5 குறும் திரைப்படங்களை இயக்கினார். 2012ஆம் ஆண்டு தமிழ் மற்றும் தெலுங்கு மொழியில் நடிகர் சித்தார்த் மற்றும் நடிகை அமலா பால் வைத்து காதலில் சொதப்புவது எப்படி என்ற திரைப்படத்தை இயக்கினார். அதை தொடர்ந்து 2014ஆம் ஆண்டு வாயை மூடி பேசவும் என்ற திரைப்படத்தை இயக்கினார்.
# பாலாஜி மோகன்

## திரைப்படங்கள்

| ஆண்டு | படம் | மொழி | குறிப்புகள் |
| --- | --- | --- | --- |
| 2012 | காதலில் சொதப்புவது எப்படி | தமிழ், தெலுங்கு | பரிந்துரை-SIIMA விருது சிறந்த புதுமுக இயக்குநர். |
| 2014 | வாயை மூடி பேசவும் | தமிழ், மலையாளம் | கவுரவ தோற்றம்: செய்தி வாசிப்பாளர் |
| 2014 | சமரசம் ஆரோக்கியத்திற்கு ஹானிகரம் | மலையாளம் |  |
| 2015 | மாரி | தமிழ் |  |
| 2018 | மாரி 2 | தமிழ் |  |
# கல்லங்குறிச்சி

**கல்லங்குறிச்சி** (*Kallankurichi*) தமிழ்நாட்டில், அரியலூர் மாவட்டம், அரியலூர் வட்டத்தைச் சேர்ந்த கிராமம் ஆகும்.
# கல்லங்குறிச்சி

## கோவில்

இங்கு பழமை வாய்ந்த கலியுக வரதராஜ பெருமாள் கோவில் உள்ளது. இத்திருத்தலத்தில் ஆண்டுதோறும் ஒன்பது நாள் பெருவிழா நடைபெறுகிறது. இந்தப் பெருவிழாவின் போது தேர்த் திருவிழா முக்கியமானதாக உள்ளது.
# கல்லங்குறிச்சி

## மக்கள் வகைப்பாடு

2001 மக்கட்தொகை கணக்கீட்டின்படி, கல்லங்குறிச்சியின் மக்கட்தொகை மொத்தம் 4884 ஆகும். இதில் ஆண்கள் 2452 பேர்; பெண்கள் 2432 பேர். பாலின விகிதம் 992 ♂/♀,
எழுத்தறிவு விகிதம் 66.73%.
# வை நொட் ஸ்டூடியோஸ்

**ஒய் நாட் ஸ்டூடியோஸ்** இது ஒரு தமிழ் மொழி திரைப்படங்களைத் தயாரித்து விநியோகம் செய்யும் நிறுவனமாகும். இதன் தலைமையகம் சென்னை, தமிழ்நாடு, இந்தியாவில் அமைந்துள்ளது. இந்த நிறுவனம் தமிழ் படம், வா, காதலில் சொதப்புவது எப்படி, வாயை மூடி பேசவும் உள்ளிட்ட திரைப்படங்களைத் தயாரித்துள்ளது.
# வை நொட் ஸ்டூடியோஸ்

## தயாரிப்புகள்

| ஆண்டு | படம் | மொழி | நடிகர்கள் | இயக்குநர் | குறிப்புகள் |
| --- | --- | --- | --- | --- | --- |
| 2010 | தமிழ் படம் | தமிழ் | சிவா, திஷா பாண்டே | சி. எஸ். அமுதன் |  |
| 2010 | வா | தமிழ் | சிவா, லேகா வாஷிங்டன், எஸ். பி. பி. சரண் | புஷ்கர், காயத்ரி |  |
| 2012 | காதலில் சொதப்புவது எப்படி | தமிழ் | சித்தார்த், அமலா பால் | பாலாஜி மோகன் |  |
| இலவு வெயிலியர் | தெலுங்கு |  |  |  |  |
| 2014 | காவிய தலைவன் | தமிழ் | பிரித்விராஜ் சித்தார்த், வேதிகா | வசந்தபாலன் |  |
| 2014 | வாயை மூடி பேசவும்' | தமிழ் | துல்கர் சல்மான், நஸ்ரியா நசீம் | பாலாஜி மோகன் |  |
| Samsaaram Aarogyathinu Haanikaram | மலையாளம் | } |  |  |  |
# நர்மதை நதி வலம் (நூல்)

**நர்மதை நதி வலம்**, நர்மதா பரிக்ரமாவை பற்றிய பயண நூல் ஆகும். தென்னகத்தில் கிரிவலம் பிரபலமாக இருப்பது போல், நர்மதை நதி வலம் வட இந்தியாவில் பிரபலமாக இருக்கிறது. மூல நூலில் அதன் ஆசிரியர் கே. கே. வெங்கட்ராமன் தாம் 131 நாட்களில் நர்மதை பரிக்ரமா செய்ததை விரிவாக எழுதியுள்ளார். ஆசிரியருக்கு, நர்மதை பரிக்ரமா செய்து முடிப்பதற்கு ஊக்கமளித்து, ஆசி வழங்கிய ராய்பூர், ராமகிருஷ்ண மிஷன் விவேகானந்த ஆசிரமத்தின் அந்நாள் தலைவர் ஸ்ரீமத் சுவாமி ஆத்மானந்தஜி மஹராஜ்க்கு (1929-1989) தமது நூலைச் சமர்ப்பித்திருக்கிறார்.
# நர்மதை நதி வலம் (நூல்)

## நூல் ஆசிரியர்

இவர் இந்திய ராணுவத்தில் கேப்டனாக பணிபுரிந்தவர். பின்னர், கன்னியாகுமரியிலுள்ள விவேகானந்த கேந்திரம், அருணாசலப் பிரதேசத்தில் நடத்தி வரும் பள்ளிகளில் தன்னார்வத் தொண்டராக நிர்வாகத்தில் பணியாற்றியவர். அதிகமான ஊக்கத்துடன் அப்பணியில் தொடர ஒரு மாற்றம் தேவை என்று உணர்ந்ததால், நடைப் பயணத்துடன் கூடிய ஒரு புனிதப் பயணம் மேற்கொள்ள தீர்மானித்தார். அப்போது அவரது நண்பரால் ’நர்மதா பரிக்ரமாவை’ பற்றிக் கேள்விப்பட்டு அதில் ஈடுபாடு கொண்டார்.  
அக்டோபர் 26, 1987 இல் துவங்கி மார்ச் 4 1988 இல் நர்மதா பரிக்ரமாவை நிறைவு செய்தார்.
# நர்மதை நதி வலம் (நூல்)

## நூல் உருவான விதம்

பயணம் நிறைவடைந்து 18 வருடங்கள் கழித்து, ஸ்ரீராமகிருஷ்ண விஜயம் மாத இதழில் 6 பகுதிகளாக 2007 ஆம் ஆண்டு வெளியிடப்பட்டது. பரிக்ரமா நிறைவடைந்து 25 ஆண்டுகளுக்குப் பின்னர் நூல் வடிவம் பெற்றது.
# நர்மதை நதி வலம் (நூல்)

## நூலின் உள்ளே

நர்மதை நதி பற்றிய பல்வேறு தகவல்களுடன், நதிக்கரையில் வாழும் மக்களின் எளிய நுட்பமான உணர்வுகளையும், தங்களுக்கு அடுத்த நாளுக்கான உணவு இல்லாத போதும், நர்மதை நதிவலம் வரும் யாத்திரிகருக்கு உணவு படைக்கும் அந்த மக்களின் உயர்ந்த குணநலனையும் ஆசிரியர் பதிவு செய்கிறார்.
# பாலிமர் தொலைக்காட்சி நிகழ்ச்சிகளின் பட்டியல்

தற்போது 2021
ஆம் ஆண்டு பாலிமர் தொலைக்காட்சியில் ஒளிபரப்பாக்கும் நிகழ்ச்சியின் பட்டியல்.
# பாலிமர் தொலைக்காட்சி நிகழ்ச்சிகளின் பட்டியல்

## தொடர்கள்

- நினைத்தாலே இனிக்கும்
- வா அருகில் வா
- சக்தி
- தில்லு முள்ளு
- மூன்று முடிச்சு
- நிமிர்த்து நில்
# பாலிமர் தொலைக்காட்சி நிகழ்ச்சிகளின் பட்டியல்

## தொடர்கள்

### நிகழ்ச்சிகள்

- திரைக்கதம்பம்
- காமெடி எக்ஸ்பிரஸ்
- சினி மினி
- கலவென சிரி
- சினிமா சினிமா
# பாலிமர் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள்

### தொடர்கள்

- 24
- 777
- அவள் ஒரு தொடர் கதை
- இணை கோடுகள்
- இருமலர்கள்
- இனி எல்லாம் வசந்தமே
- உள்ளம் கொள்ளை போகுதடா
- உறவே உயிரே
- என் கண்மணி
- என்னருகில் நீ இருந்தால்
- கருப்பு வேட்டை
- கர்ணன் சூர்யா புத்திரன்
- கல்யாண கனவுகள்
- சக்தி போல யாருமில்லை
- சவால்
- சனி பகவான் மகிமை
- சாமி போட்ட முடிச்சு
- சுந்தரகாண்டம்
- தேவி
- தேவி தரிசனம்
- நீ வருவாய் என?
- நெஞ்சம் பேசுதே
- பிரியமுடன் நாகினி
- புது புது அர்த்தங்கள்
- மகாவீர் ஹனுமான்
- மதுபாலா
- மயக்கம் என்ன?
- மாயா
- மூன்று முகம்
- மௌனராகம்
- வர்ணம்
- ஸ்ரீ கிருஷ்ணா
# பாலிமர் தொலைக்காட்சி நிகழ்ச்சிகளின் பட்டியல்

## முன்னர் ஒளிபரப்பான நிகழ்ச்சிகள்

### நிகழ்ச்சிகள்

- சூப்பர் டான்சர் ஜூனியர்
- சக்தி கொடு
# வார்ப்புரு:நடப்பு நிகழ்வுகள்/நடப்பு மாதச் செய்திகள் சூலை 2014
- ஐரோப்பாவின் ரொசெட்டா விண்கலம் 4-கிமீ அகலமான 67பி/சுரியூமொவ்-கெராசிமென்கோ வால்வெள்ளிக்கு மிக அருகில் நெருங்கியுள்ளது. (பிபிசி)
- சூலை 2:
- பொது இடத்தில் மது அருந்தும் சுதந்திரம் மக்களுக்கு உள்ளதென இலங்கை நீதிமன்றம் ஒன்று தீர்ப்பு வழங்கியுள்ளது. (தமிழ்மிரர்)
- ஆப்கானிஸ்தானின் காபுல் நகரில் விமானப்படைக்கு சொந்தமான பேருந்தின் மீது தலிபான் தீவிரவாத அமைப்பைச் சேர்ந்த தற்கொலைப்படையினர் நடத்திய தற்கொலைத் தாக்குதலில் 8 இராணுவத்தினர் அதிகாரிகள் கொல்லப்பட்டனர்.(பிபிசி),(வாஷிங்டன் போஸ்ட்),(டெய்லி மெயில் யுகே),(நியூ யார்க் டெய்லி நியூஸ்)
- வடகொரியா பசிபிக் கடலில் இரண்டு குறுந்தூர ஏவுகணைகளை ஏவியதாக தென் கொரியா கூறியுள்ளது. (ஏபி)
- எகிப்திய அரசுத்தலைவர் அப்துல் பத்தா அல்-சிசியின் பொருளாதார ஆலோசகராகப் பணியாற்ற முன்னாள் பிரித்தானியப் பிரதமர் டோனி பிளேர் உடன்பட்டார். (கார்டியன்)
- பிரான்சின் முன்னாள் அரசுத்தலைவர் நிக்கொலா சார்கோசிக்கு எதிராக ஊழல் குற்றச்சாட்டுகள் சுமத்தப்பட்டு விசாரணைக்குட்படுத்தப்பட்டார். (நைன்எம்எஸ்என்)
- 2013 ஆம் ஆண்டில் 4000 இற்கும் அதிகமான சிறுவர்கள் போர்களில் ஈடுபடுத்தப்பட்டதாக ஐநா அறிக்கை ஒன்று தெரிவித்துள்ளது. (சிட்னி மோர்னிங் எரால்டு)
- நியூசிலாந்தில் இடம்பெறும் குடும்ப வன்முறைகளைக் கண்டுபிடிப்பதற்கு புவியிடங்காட்டிகளைப் பயன்படுத்துவதற்கு அந்நாட்டு அரசு அனுமதி வழங்கியது. (நியூஸ்.கொம்)
- சூலை 1:
- இந்திய-அமெரிக்க அறிவியலாளர் அக்கோரி சின்ஹாவை கௌரவிக்கும் விதமாக ஐக்கிய அமெரிக்கா அண்டார்க்டிகாவில் உள்ள மலை ஒன்றுக்கு சின்ஹா என்று பெயர் வைத்தது. (இந்தியன் எக்ஸ்பிரஸ்)
- இந்தியாவின் ராசத்தான் மாநிலத்தின் பாரம்பரிய விலங்காக ஒட்டகத்தை பிரகடனப்படுத்த அம்மாநில ஆளும் அரசு முடிவெடுத்துள்ளது. (தி இந்து)
- சிசிலியின் கடற் பிரதேசத்தில் அகதிகளை ஏற்றிச் சென்ற படகு கவிழ்ந்ததில் குறைந்தது 70 பேர் மூழ்கினர், 27 காப்பாற்றப்பட்டனர். (பிபிசி)
- கொச்சியில் இருந்து 164 பயணிகளுடன் தில்லி புறப்பட்ட ஏர்பஸ் 320 ரக விமானத்தில் வெடிகுண்டு வைத்திருப்பதாக வந்த தகவலை அடுத்து, விமானம் அவசரமாக பெங்களூருவில் தரையிறக்கப்பட்டது.(இந்தியா டுடே),(எகோநோமிக் டைம்ஸ்),(இந்தியன் எக்ஸ்பிரஸ்)
- ஒருவாரகாலம் நிறுத்தி வைக்கப்பட்டிருந்த உருசிய-சார்பு பிரிவினைவாதிகள் மீதான் தாக்குதல்கள் மீண்டும் ஆரம்பிக்கப்படும் என உக்ரைன் அரசுத்தலைவர் பெத்ரோ பொரொசென்கோ கூறினார். (ராய்ட்டர்சு)
- நைஜீரியாவின் மைதுகிரி நகரில் கார்க்குண்டு வெடித்ததில் 20 பேரை கொல்லப்பட்டனர். (ஏபி)
- வடக்கு அயர்லாந்து தலைநகர் பெல்பாஸ்ட்டின் கிழக்கே கு கிளக்சு கிளான் கொடியொன்று கண்டுபிடிக்கப்பட்ட்டது. (த கார்டியன்)
- நியூசிலாந்தின் முன்னாள் துடுப்பாட்ட வீரர் லோவு வின்சென்ட் பணத்துக்காக முறைகேடாக விளையாடியதாகக் குற்றம் சாட்டப்பட்டு வாழ்நாள் தடையைப் பெற்றார். (ஏபிசி)
- சப்பான் தனது இராணுவத்தை நேச நாடுகளின் பாதுகாப்புக்கான போர்களில் ஈடுபடுவதற்கு அனுமதி அளித்தது. (ஸ்கைநியூஸ்)
# தெற்கு காரோ மலை மாவட்டம்

**மேற்கு காரோ மலை மாவட்டம்**, மேகாலயாவில் உள்ள மாவட்டங்களில் ஒன்று. மேகாலயாவில் குறைந்த மக்கள் தொகையைக் கொண்ட மாவட்டம். இதன் தலைமையகம் பாக்மாரா நகரில் உள்ளது. இதன் பரப்பளவு 1850&nbsp;சதுர கிலோமீட்டர் ஆகும்.
# தெற்கு காரோ மலை மாவட்டம்

## பொருளாதாரம்

இது வளர்ச்சியில் பிந்தங்கிய மாவட்டங்களில் ஒன்று. மத்திய அரசு வழங்கும் வளர்ச்சி நிதியைப் பெறுகிறது.
# தெற்கு காரோ மலை மாவட்டம்

## ஆட்சிப் பிரிவுகள்

இந்த மாவட்டத்தை நான்கு மாவட்டங்களாகப் பிரித்துள்ளனர். மண்டலங்களும் அவற்றின் தலைமையகங்களும் தரப்பட்டுள்ளன.
- பாக்மாரா - பாக்மாரா
- சோக்போட் - சோக்போட்
- கசுவாபாரா - கசுவாபாரா
- ரொங்கோரா - ரொங்கோரா
# தெற்கு காரோ மலை மாவட்டம்

## மக்கள்

2011-ஆம் ஆண்டுக் கணக்கெடுப்பின்படி, 142,574 மக்கள் வாழ்ந்தனர்.  
சராசரியாக சதுர கிலோமீட்டருக்குள் 77 பேர் வாழ்கின்றனர்.
# மேற்கு காசி மலை மாவட்டம்

**மேற்கு காசி மலை மாவட்டம்**, மேகாலயாவின் மாவட்டங்களில் ஒன்று. காசி மலை மாவட்டத்தைப் பிரித்து, கிழக்கு காசி மலை மாவட்டம், மேற்கு காசி மலை மாவட்டம் என இரண்டாக உருவாக்கினர்.
இதன் தலைமையகம் நோங்சுடாய்ன் நகரில் உள்ளது. இந்த மாவட்டம் 5247 சதுர கிலோமீட்டர் பரப்பளவைக் கொண்டது.
# மேற்கு காசி மலை மாவட்டம்

## ஆட்சிப் பிரிவுகள்

மேற்கு காசி மலை மாவட்டத்தை நான்கு மண்டலங்களாகப் பிரித்துள்ளனர். அந்த மண்டலங்களும், அவற்றின் தலைமையகங்களும் கீழே தரப்பட்டுள்ளன.
- மைரங் - மைரங்
- மவுசின்றுட் - ரியங்டோ
- மவுதடிராய்சன் - நாங்சில்லாங்
- நாங்ஸ்டொயின் - நாங்ஸ்டொயின்
# மேற்கு காசி மலை மாவட்டம்

## மக்கள்

2011-ஆம் ஆண்டு கணக்கெடுப்பின் போது, 385,601 மக்கள் வாழ்ந்தனர். சதுர கிலோமீட்டருக்குள் 73 பேர் வாழ்கின்றனர். ஆண் பெண் பால்விகிதம் ஆயிரத்திற்கு 981 என்ற அளவில் உள்ளது. இங்கு வாழ்வோரில் 79.3% பேர் மக்கள் கல்வியறிவு பெற்றுள்ளனர். இங்கு காசி இன பழங்குடியின மக்கள் வாழ்கின்றனர். காரோ இன மக்களும் வாழ்கின்றனர்.
# மேற்கு காசி மலை மாவட்டம்

## சுற்றுலாத் தலங்கள்

- லங்சியாங் அருவி
- மவுதடிரைசான் மலை
- நாங்குனும் தீவு
- உமியாப் வயல்
# ஸ்பாட்-7

**ஸ்பாட்-7** அல்லது **புவி கண்காணிப்பு செயற்கைக்கோள்களின்** (SPOT 7) வரிசையில் ஏழாவது செயற்கைக்கோள் ஆகும். இந்த செயற்கைக்கோள் 2014ஆம் ஆண்டு ஜூன் மாதம் 30ஆம் தேதி அன்று இந்தியாவின் ஏவூர்தி கொண்டு புவி வட்டப்பாதையில் நிலை நிறுத்தப்பட்டது.
# ஸ்பாட்-7

### வகை

**ஸ்பாட்-7** செயற்கைக்கோளானது பிரான்ஸ் நாட்டைச் சேர்ந்தது. இது பூமியைக் கண்காணிக்க அனுப்பப்பட்டது ஆகும். இது ஒரு சிறிய வகை செயற்கைக்கோள். இதன் எடை 714 கிகி ஆகும். பிரான்ஸ் நாடு இதுவரை ஆறு தடவை இந்த வகையான செயற்கைக்கோள்களை அனுப்பியுள்ளது. ஐரோப்பிய நிறுவனம் (EADS) இந்த செயற்கைக்கோளைத் தயாரித்துள்ளது.
# ஸ்பாட்-7

### பறப்பாடு

இந்தியாவில் ஆந்திர பிரதேச மாநிலம் ஸ்ரீஹரிக்கோட்டாவில் அமைந்துள்ள விண்வெளி ஆய்வு மையத்திலிருந்து பிஎஸ்எல்வி-சி23 மூலமாக விண்ணில் செலுத்தப்பட்டது. பூமியிலிருந்து ஏவப்பட்ட 19ஆவது நிமிடத்தில் விண்வெளியின் 660 கி.மீ., தூரத்தில் இந்த செயற்கைகோள் நிலை நிறுத்தப்பட்டது.
# கிழக்கு காசி மலை மாவட்டம்

**கிழக்கு காசி மலை மாவட்டம்**, மேகாலயாவில் உள்ள மாவட்டங்களில் ஒன்று. இதன் தலைமையகம் சில்லாங் நகரில் உள்ளது. இதன் பரப்பளவு 2752&nbsp; சதுர கிலோமீட்டர் ஆகும். இது மேகாலயாவில் அதிக மக்கள் தொகையைக் கொண்ட மாவட்டம். காசி மலை மாவட்டத்தில் இருந்து பிரித்து, கிழக்கு, மேற்கு காசி மலை மாவட்டங்களாகப் பிரித்துள்ளனர். இதில் இருந்து சில பகுதிகளைப் பிரித்து ரி-போய் மாவட்டம் உருவாக்கப்பட்டது.
# கிழக்கு காசி மலை மாவட்டம்

## ஆட்சிப் பிரிவுகள்

இந்த மாவட்டத்தை எட்டு மண்டலங்களாகப் பிரித்துள்ளனர். மண்டலங்களுடன் அவற்றின் தலைமையகங்கள் அமைந்துள்ள நகரங்களும் தரப்பட்டுள்ளன.
- காடார்சினாங் லைட்குரோ - மாவுஜ்ராங்
- மாவுகின்றி - மாவுகின்றி
- மாவுபிலாங் - மாவுபிலாங்
- மாவுரிங்கினெங் - மாவுரிங்கினெங்
- மாவுசின்ராம் - மாவுசின்ராம்
- மில்லியெம் - மில்லியெம்
- பினவுராலா - பினவுராலா
- செல்லா போலாகஞ்சு - சிரபுஞ்சி
# கிழக்கு காசி மலை மாவட்டம்

## மக்கள்

2011-ஆம் ஆண்டு கணக்கெடுப்பின் போது, 824,059 மக்கள் வாழ்ந்தனர். மக்கள் அடர்த்தி விகிதத்தின்படி, சதுர கிலோமீட்டருக்குள் 292 மக்கள் வாழ்கின்றனர். ஆயிரம் ஆண்களுக்கு 1008 பெண்கள் என்ற அளவில் பால் விகிதம் உள்ளது. இங்கு வாழ்வோரில் 84.7% பேர் கல்வியறிவு பெற்றுள்ளனர்.
# கிழக்கு காசி மலை மாவட்டம்

## போக்குவரத்து

சில்லாங்கில் இருந்து குவகாத்தி, சில்சார் நகரங்களுக்கு தேசிய நெடுஞ்சாலை வழியாக பயணிக்கலாம். குவகாத்தி ரயில் நிலையத்தின் மூலமும், குவகாத்தி விமான நிலையத்தின் மூலமும் தொலைவில் உள்ள இடங்களுக்கு பயணிக்கலாம். நகரங்களில் சாலைப் போக்குவரத்து வசதியும் உண்டு.
# ரி-போய் மாவட்டம்

**ரி போய் மாவட்டம்**, மேகாலயாவில் உள்ளது. இதன் தலைமையகம் நாங்போ நகரில் உள்ளது. இதன் பரப்பளவு 2378 சதுர கிலோமீட்டர் ஆகும். இந்த மாவட்டத்தில் 192,795 மக்கள் வாழ்கின்றனர். இது கிழக்கு காசி மலை மாவட்டத்தைப் பிரித்து உருவாக்கினர்.
# ரி-போய் மாவட்டம்

## பொருளாதாரம்

இந்த மாவட்டம் வளர்ச்சியில் பின்தங்கியுள்ளது. மத்திய அரசு வழக்கும் வளர்ச்சி நிதியைப் பெறுகிறது.
# ரி-போய் மாவட்டம்

## ஆட்சிப் பிரிவுகள்

ரி போய் மாவட்டத்தைப் பிரித்து மூன்று மண்டலங்களாகப் பிரித்துள்ளனர். மண்டலங்களும் அவற்றின் தலைமையகங்களும் கீழே தரப்பட்டுள்ளன.
- ஜிராங் - வாசினோன்
- உம்லிங் - நாங்போ
- உமானிங் - உமானிங்
# ரி-போய் மாவட்டம்

## போக்குவரத்து

இங்கு போக்குவரத்து வசதிகள் இல்லை. தேசிய நெடுஞ்சாலை 37 வழியாக பிற நகரங்களை அடையலாம்.
# ரி-போய் மாவட்டம்

## மக்கள்

2011-ஆம் ஆண்டு கணக்கெடுப்பின்போது, 258,380 மக்கள் வாழ்ந்தனர். சராசரியாக, சதுர கிலோமீட்டர் பரப்பளவில் 109 பேர் குடியிருக்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 951 பெண்கள் இருப்பதாக தெரிய வந்தது. இங்கு வாழ்வோரில் 77.22% பேர் கல்வியறிவு பெற்றுள்ளனர்.
# ரி-போய் மாவட்டம்

## மொழி

இங்குள்ள மக்கள் போய் என்ற மொழியைப் பேசுகின்றனர். அம்ரி, கர்பி ஆகிய மொழிகளையும் சிலர் பேசுகின்றனர்.
# விக்கிப்பீடியா:விக்கி மின்மினிகள்

மின்மினிகள் கவித்துவமானவை. பல ஒன்றுகூடும் போது இதமான ஒளி அளிப்பவை. அது போல், விக்கிப்பீடியாவில் அவ்வப்போது சிறு சிறு தொகுப்புகள் செய்து உதவுவோரை விக்கி மின்மினிகள் எனலாம். ஆங்கிலத்தில் Wiki Gnome என்று கூறுவதற்கு ஒப்பாக இதனை நோக்கலாம்.
# விக்கிப்பீடியா:விக்கி மின்மினிகள்

## முகநூல் -> விக்கி மின்மினிகள் திட்டம்

தமிழ் விக்கிப்பீடியா முகநூல் குழுவில் ஆயிரக்கணக்கில் உறுப்பினர்கள் உள்ளனர். அவர்களில் சிலரை இவ்வாறு விக்கி மின்மினிகளாக பங்களிக்கச் செய்ய இயலுமா என்று சூலை 2014 முழுக்க ஒரு சோதனைத் திட்டத்தில் ஈடுபடுகிறோம். இது தொடர்பான தகவல் இப்பக்கத்தில் இற்றைப்படுத்தப்படும்.  
விக்கிப்பீடியாவுக்குப் புதிய பங்களிப்பாளர்களை எப்படி ஈர்ப்பது என்பது தான் உலகம் முழுக்க மண்டையை உடைத்துக் கொள்ளும் பல கோடி மதிப்பு மிக்க கேள்வியாக இருக்கிறது. முகநூல் போன்ற சமூக ஊடகங்கள் மூலம் விக்கிப்பீடியா பங்களிப்பைக் கூட்ட முடியுமா? எந்த அளவு கூட்ட முடியும்? என்ன வகையான பங்களிப்புகளைப் பெற முடியும்? என்ற கேள்விகளுக்கு விடையாக இம்முயற்சி அமையும். ஏனெனில், சேர்த்த உறுப்பினர்களை வைத்து என்ன சாதிக்கலாம் என்று தெரியாவிட்டால் மேற்கொண்டு புதிய உறுப்பினர்களைச் சேர்ப்பதில் பொருள் இல்லை.  
சூலை 2014 மாதம் முழுக்க பங்களிப்புகளைத் தூண்டும் சிறு பயிற்சிகளை இங்கு இடலாம். எடுத்துக்காட்டுக்கு, ஒரு பயனர் கணக்கு உருவாக்கல், ஒரு படம் பதிவேற்றல், ஒரு எழுத்துப் பிழை திருத்துதல், பிடித்த கட்டுரைக்கு நன்றி கூறுதல் போன்ற செயற்பாடுகள். இது போல் வேறு என்னென்ன தூண்டல்களை இடலாம்? இவை உடனே புரிந்து கொண்டு செய்ய இலகுவாக உள்ள செயல்களாக இருக்க வேண்டும் என்பது மட்டுமே ஒரே தேவை. அனுபவம் உள்ள விக்கிப்பீடியர்கள் உங்கள் கருத்துகளை உரையாடல் பக்கத்தில் பகிர்ந்து கொள்ளுங்கள்.  
சூலை 2014 மாத முடிவில் புதிதாக ஒரு 25 பங்களிப்பாளர்களைப் (0.5% முகநூல் குழும உறுப்பினர்கள்) பெற்றிருந்தாலும் இம்முயற்சி வெற்றி தான்.  
சனி, ஞாயிறுகளைத் தவிர்த்து மாதத்தில் 21 நாட்கள் அல்லது மூன்று வாரங்கள் என்ற கணக்கில் இப்பயிற்சி நடைபெறும். இப்பயிற்சிகளைச் செப்பனிட்டால் முறையான இணையவழி தமிழ் விக்கிப்பீடியா படிப்பு ஒன்றைத் தொடங்கவும் உதவலாம்.  
1. பயிற்சி 1
1. பயிற்சி 2
1. பயிற்சி 3
1. பயிற்சி 4
1. பயிற்சி 5
1. பயிற்சி 6
1. பயிற்சி 7
1. பயிற்சி 8
1. பயிற்சி 9
1. பயிற்சி 10
1. பயிற்சி 11
1. பயிற்சி 12
1. பயிற்சி 13
1. பயிற்சி 14
1. பயிற்சி 15
1. பயிற்சி 16
1. பயிற்சி 17
1. பயிற்சி 18
1. பயிற்சி 19
1. பயிற்சி 20
1. பயிற்சி 21
# மஞ்சுள வெடிவர்த்தன

**மஞ்சுள வெடிவர்த்தன** (*Manjula Wediwardena*) இலங்கையைப் பிறப்பிடமாகக் கொண்ட பத்திரிகையாளர், திரைக்கதை ஆசிரியர், பாடலாசிரியர், நடிகர் எனப் பன்முகம் கொண்ட சிங்களக் கவிஞர். இலங்கைத் தமிழ் மக்களின் நியாயமான போராட்டத்தை ஆதரிப்பவர். இனவாதத்துக்கு எதிராய் குரல் கொடுப்பவர். இலங்கைத் தமிழ் மக்களுக்காகக் குரல் கொடுத்ததால் இலங்கை அரசால் கொலைமிரட்டலுக்கு ஆளானவர். தற்சமயம் புலம்பெயர்ந்து பிரான்சில் வாழ்கிறார்.  
*மேரி எனும் மரியா* என்ற இவரது சிறுகதைத் தொகுப்பு இலங்கை அரசால் 2000 ஆம் ஆண்டில் தடை செய்யப்பட்டது.
# மத்திய தில்லி மாவட்டம்

11 மாவட்டங்கள்]]
**மத்திய தில்லி மாவட்டம்**, தில்லியின் ஒன்பது மாவட்டங்களில் ஒன்று. இதன் நிர்வாகத் தலைமையிடம் தாரியாகஞ்ச் பகுதியில் உள்ளது. இங்கு 644,005 பேர் வாழ்கின்றனர். இது 25 சதுர கிலோமீட்டர் பரப்பளவைக் கொண்டது. சதுர கிலோமீட்டருக்குள் 25, 759 பேர் வாழ்கின்றனர். மக்கள் நெருக்கடி மிகுந்த மாவட்டங்களில் ஒன்று. முகலாயர் ஆட்சிக் காலத்தில் முக்கிய நகரமாக விளங்கிய பழைய தில்லி எனும் **ஷாஜகானாபாத்**, இந்த மாவட்டத்தில் உள்ளது. இங்கு, செங்கோட்டை, ஜும்மா மசூதி, சாந்தினி சவுக், சிஸ் கஞ்ச் சாகிப் குருத்துவார், திகம்பர சமணக் கோயில் ஆகியன உள்ளன. இது சாந்தனி சவுக் மக்களவைத் தொகுதிக்குட்பட்டது.  
இது மூன்று வட்டங்களாகப் பிரிக்கப்பட்டுள்ளது. அவை: தாரியாகஞ்ச், பாகர்கஞ்ச் மற்றும் கரோல் பாக் ஆகும்.
# மத்திய தில்லி மாவட்டம்

## மக்கள் தொகை

2011-ஆம் ஆண்டு மக்கள் தொகைக் கணக்கெடுப்பின் போது, 578,671 மக்கள் வாழ்ந்தனர்.
சதுர கிலோமீட்டருக்கு 25, 759 பேர் வாழ்கின்றனர். பால் விகிதக் கணக்கெடுப்பில், ஆயிரம் ஆண்களுக்கு நிகராக 892 பெண்கள் உள்ளனர். இங்கு வாழ்வோரில் 85.25% பேர் கல்வியறிவு பெற்றுள்ளனர்.
# கிழக்கு தில்லி மாவட்டம்

11 மாவட்டங்கள்]]
**கிழக்கு தில்லி மாவட்டம்**, தில்லியின் ஒன்பது மாவட்டங்களில் ஒன்று. இதன் நிர்வாகத் தலைமையிடம் பிரீத் விகார் ஆகும். இதன் மேற்கில் யமுனை ஆறும், வடக்கில் வடகிழக்கு தில்லி மாவட்டமும், கிழக்கில் காசியாபாத் மாவட்டமும், தெற்கில் கவுதம புத்த நகர் மாவட்டமும் சூழ்ந்துள்ளன. இது 64 சதுர கிலோமீட்டர் பரப்பளவைக் கொண்டது.  
இது மூன்று வட்டங்களைக் கொண்டது. அவை: காந்தி நகர், பிரீத் விகார், விவேக் விகார்.
# கிழக்கு தில்லி மாவட்டம்

## மக்கள் தொகை

2011-ஆம் ஆண்டு கணக்கெடுப்பின்போது, 1,707,725 மக்கள் வாழ்ந்தனர்.  
இந்த மாவட்டத்தில், சதுர கிலோமீட்டருக்குள் 26683 மக்கள் குடியிருக்கின்றனர். பால் விகிதத்தில், ஆயிரம் ஆண்களுக்கு 883 பெண்கள் இணையாக உள்ளனர். இங்கு வாழ்வோரில் 88.75% பேர் வாழ்கின்றனர்.
இங்கு தில்லி அக்சரதாம்
- சஞ்சய் ஏரி
- காந்தி நகர்
# நிகில் சக்கரவர்த்தி

**நிகில் சக்கரவர்த்தி** (Nikhil Chakravartty, நவம்பர் 3, 1913- சூன் 27, 1998) இந்திய இதழிகையாளராகவும் மனித உரிமைப் போராளியாகவும் இடதுசாரிக் கொள்கையாளராகவும் வாழ்ந்தவர்.
# நிகில் சக்கரவர்த்தி

## பிறப்பும் படிப்பும்

இந்தியாவின் வடகிழக்கு மாநிலமான அசாமில் பிறந்தார். கல்கத்தாவில் உள்ள பிரசிடன்சி கல்லூரியில் வரலாறு படித்தார். அங்கு பட்டம் பெற்றபிறகு ஆக்சுபோர்டு பல்கலைக் கழகத்தில் மெர்டன் கல்லூரியில் பயின்றார்.
# நிகில் சக்கரவர்த்தி

## இதழிகைப்பணி

இதழிகைத் துறைக்கு வருமுன்னர் கல்கத்தா பல்கலைக் கழகத்தில் ஆசிரியராக இருந்து மாணவர்களுக்கு வரலாறு சொல்லிக் கொடுத்தார். இந்தியப் பொதுவுடமைக் கட்சியில் சேர்ந்தார். அக்கட்சியில் 1978 வரை இருந்தார். ’மெயின் ஸ்ட்ரீம்’ என்னும் ஆங்கில வாரந்திர இதழை 1968 ஆம் ஆண்டில் தொடங்கினார். அவ்விதழைத் தொய்வில்லாமல் 30
ஆண்டுகள் ஆசிரியராக இருந்து நடத்தினார். பிரதமர் இந்திராகாந்தி கொண்டு வந்த நெருக்கடி சட்டத்தினால் (1975-77) சில காலம் அவ்விதழ் நிறுத்தப் பட்டிருந்தது. பொதுவுடைமைக் கட்சியின் பத்திரிக்கைகளில் சிறப்புச் செய்தியாளராகவும் பணி புரிந்துள்ளார்.  
1940 களில் வங்காளப் பஞ்சம், கொல்கத்தாவில் நிகழ்ந்த மதக் கலவரங்கள் ஆகியன பற்றி எதிர்த்தும் கண்டித்தும் எழுதினார். இந்தியா விடுதலை அடைவதற்கு முன் ஆங்கில அரசு தேசியப் போராட்டங்களை நசுக்க இருந்த திட்டங்களை மக்களிடையே அம்பலப் படுத்தி எழுதினார். இதன் காரணமாக அவர் சிறையில் வைக்கப்பட்டார்.  
1959 இல் இந்தியப் பிரதம அமைச்சரின் தனிச் செயலராக இருந்த மத்தாய், தன் அதிகாரத்தைத் தவறாகப் பயன்படுத்திய செயல்களைப் பற்றி நிகில் எழுதியதால் நாடாளுமன்றத்தில் காரசார விவாதம் நடந்தது. அதன் விளைவாய் மத்தாய் தம் பதவியைத் துறந்தார்.
# நிகில் சக்கரவர்த்தி

## பதவிகள்

பிரசு கமிசனில் உறுப்பினராகவும் தேசிய ஒருமைப் பாட்டுக் குழுவில் உறுப்பினராகவும் நமேதியா அறக்கட்டளையில் தலைவராகவும் பிரசார் பாரதியில் தலைவராகவும் இருந்தார்.
கல்வி பண்பாடு ஊடகங்கள் தொடர்பான இந்திய அமெரிக்கக் குழுவில் உறுப்பினராக இருந்தார்.
# நிகில் சக்கரவர்த்தி

## பிற சிறப்புகள்

- சிவில் உரிமைகள் பறி போவதையும் நசுக்கப் படுவதையும் எதிர்த்தார்.
- நெருக்கடிக் காலத்தில் நடைபெற்ற அத்துமீறல்களைக் கண்டித்தார்.
- காசுமீரத்திலும் வடகிழக்கு மாநிலங்களிலும் நிகழ்ந்த வன்முறைகளை எதிர்த்து எழுதினார்.
- அரசியல் அதிகாரம் கொண்டோரிடம் ஆதாயம் பெறுவதை வெறுத்து நேரிய முறையில் தம் பத்திரிகையை நடத்தி வந்தார்.
- அரசுக்கும் அரசியல் கட்சிகளுக்கும் நெருக்கமாக இயங்குவது நல்லதன்று என்னும் கொள்கையினால் தமக்கு வழங்கப் பட்ட பத்ம பூசன் விருதை ஏற்க மறுத்தார் (1990)
- எதிரணியில் இருந்தபோதும் பிரதமர் நரசிம்ம ராவ் இவருடைய அரிய ஆலோசனைகளைக் கேட்டுள்ளார். நிகில் சக்கரவர்த்தியின் நேர்மையையும் நம்பகத்தன்மையையும் பெரிதும் பாராட்டியுள்ளார்.  
- Nikhil Chakravarty, a top Indian political columnist, dead at 74
- A towering journalist, தி இந்து
# தமிழர் தேசிய முன்னணி

**தமிழர் தேசிய முன்னணி** என்பது தமிழ்த் தேசியவாதி பழ. நெடுமாறன் என்பவரும் அவருடன் 60 தமிழ்த் தேசிய அமைப்புகளும் சேர்ந்து துவங்கப்பட்ட கட்சியாகும். இதன் தலைவராகப் பழ. நெடுமாறன் செயல்படுகிறார்.
# தமிழர் தேசிய முன்னணி

## துவக்கம்

2014ஆம் ஆண்டு ஜூன் மாதம் 30ம் தேதி தமிழ்நாடு மாநிலத்தில் தஞ்சாவூரில் வைத்து 400 தமிழ் உணர்வாளர்கள் சேர்ந்து இந்த கட்சியைத் துவக்கினார்கள்.
# தமிழர் தேசிய முன்னணி

## கொடி

இக்கட்சியின் கொடி மேலே நீல வண்ணத்திலும், கீழே மஞ்சள் வண்ணத்திலும் அமைந்துள்ளது. நீலம் உலகம் முழுவதும் பரவி வாழும் தமிழ் மக்களைக்குறிக்கும் என்றும், மஞ்சள் நிறம் தமிழர்களின் வீரம், பண்பாடு, வளமை போன்றவற்றைக் குறிக்கும் என்று கூறியுள்ளார்கள்.
# லக்னோ மாவட்டம்

**லக்னோ மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இந்த மாவட்டத்தின் தலைமையகம் லக்னோ நகரில் உள்ளது. இந்த மாவட்டம், லக்னோ கோட்டத்திற்கு உட்பட்டது. இது அவாத் பகுதியில் உள்ளது.
# லக்னோ மாவட்டம்

## மக்கள்

2011-ஆம் ஆண்டு மக்கள் தொகைக் கணக்கெடுப்பின் போது, 4,588,455 பேர் வாழ்ந்தனர்.  
சதுர கிலோமீட்டர் பரப்பளவுக்கு 1815 பேர் என்ற அளவில் மக்கள் அடர்த்தி உள்ளது. உருது மற்றும் ஹிந்தி ஆகிய இருமொழிகளும் இம்மாவட்டத்தில் முக்கியமான தகவல் பரிமாற்ற மொழிகளாக விளங்குகின்றன.
# சிம்லா ஒப்பந்தம்

**சிம்லா ஒப்பந்தம்** (*Simla Agreement*) என்பது வங்கதேச விடுதலைப் போரினைத் தொடர்ந்து இந்தியா - பாக்கித்தான் அரசுகளுக்கிடையே நல்லுறவை மேம்படுத்துவதற்காக இரு நாட்டு அரசுகளும் ஏற்றுக் கொண்ட ஒப்பந்தமாகும். இந்த ஒப்பந்தம் இந்தியாவின் இமாசலப் பிரதேச மாநிலத் தலைநகரான சிம்லாவில் சூலை 2, 1972 அன்று கையெழுத்திடப்பட்டது. வங்கதேசம் அப்போது பாக்கிஸ்தானின் ஒரு பகுதியாக இருந்தது. 1971 இந்தியா - பாக்கிஸ்தான் போரில் இந்தியா வங்கத்திற்கு ஆதரவாகப் போரிட்டது. போரின் இறுதியில் ஏற்பட்ட இந்த ஒப்பந்தத்தை இரு நாடுகளின் நாடாளுமன்றங்களும் பின்னர் அதே ஆண்டில் ஏற்றுக் கொண்டன. இந்த ஒப்பந்தம் வங்கதேச விடுதலைக்கு வழிவகுத்தது.  
சிம்லா ஒப்பந்தத்தை அடுத்து இந்தியா, பாகிஸ்தான் இடையே இருந்த சியாச்சின் பிணக்கு, மனக்கசப்புகள், காஷ்மீர் குறித்தான சர்ச்சைகள் முடிவுற்று இருபக்க அரச உறவுகள் மேம்பட்டன. மேலும், இருபக்க உறவுகளுக்குத் தடையாக அடுத்து ஏற்படக்கூடிய சிக்கல்களைக் களையவும் நடவடிக்கை எடுக்கப்பட்டது.
# சிம்லா ஒப்பந்தம்

## சிம்லா ஒப்பந்தத்தின் விவரங்கள்

சிம்லா ஒப்பந்தத்தில் பாகிஸ்தான் அதிபர் சுல்பிக்கார் அலி பூட்டோவும் இந்தியப் பிரதமரான இந்திரா காந்தியும் கையெழுத்திட்டனர். இது பாக்கிஸ்தான் வங்கதேசத்திற்கு அரசமுறையாக ஏற்பு அளிக்க வழிவகுத்தது. இந்த ஆவணம் 1972 ஜூலை 2 தேதியிட்டதாக இருந்தாலும், ஜூலை 3 இரவு 0040 மணிக்குத் தான் கையெழுத்தானது.  
சிம்லா உடன்பாட்டின் சில முக்கிய முடிவுகள்:  
: இரு நாடுகளும் "இருபக்கப் பேச்சுவார்த்தைகள் மூலம் அமைதியான முறையில் தங்கள் வேறுபாடுகளைத் தீர்த்துக் கொள்ளவேண்டும்". காஷ்மீர் பிரச்சினை என்பது ஒரு முக்கியமான இருநாட்டுப் பிரச்சினையாகும். 1972 சிம்லா உடன்படிக்கை, இருநாடுகளும் காஷ்மீர் பிரச்சினையை பேச்சுவார்த்தைகள் மூலம் தீர்வு காணப்பட வேண்டும் எனக் கூறுகிறது. மேலும் ஐக்கிய நாடுகள் சபை உட்பட மூன்றாம் தரப்பு தலையீடு இதில் மறுக்கப்படுகிறது.
: ஒப்பந்தம் 1971 டிசம்பர் 17 இந்திய மற்றும் பாக்கிஸ்தானுக்கும் இடையேயான கட்டுப்பாட்டுக் கோட்டிற்கு (LOC) இடைநிறுத்தப் பாதையை மாற்றியது. எந்தவொரு பக்கமும் அதை ஒருதலைப்பட்சமாக மாற்றுதல், பரஸ்பர வேறுபாடுகள் மற்றும் சட்ட விளக்கங்களைத் தவிர வேறு வழியில்லை" என்று ஒப்புக் கொள்ளப்பட்டது. பல இந்திய அதிகாரிகளால் விவாதிக்கப்பட்டு பின்னர் இரண்டு தலைவர்களும் ஒருவருக்கொருவர் சந்தித்து பின்னர் இந்த கட்டுப்பாட்டுக் கோட்டை சர்வதேச எல்லையாக மாற்றுவதற்கான ஒரு உடன்படிக்கையை இறுதி செய்தனர் . இருப்பினும், பாக்கிஸ்தானின் அதிகாரிகள் இத்தகையதொரு நடவடிக்கையை மறுத்தனர். இந்த இரண்டு மாநிலங்களுமே ஒரு புதிய "போர்நிறுத்தம்" என்பதை உருவாக்கும் எனவும், இது இந்தியாவிற்கும், பாகிஸ்தானிற்கும் முக்கியத்துவம் வாய்ந்தது எனவும் ஐக்கிய நாடுகளின் இராணுவ அப்சர்வர் குழு என வாதிட்டது. இந்தியாவின் கூற்றுப்படி, UNMOGIP இன் நோக்கம் 1949 ன் கராச்சிய ஒப்பந்தத்தில் அடையாளம் காணப்படாததால், அது இனிமேலும் இல்லாத நிலையைக் கண்டறிவது ஆகும். இருப்பினும், இந்த விடயத்தில் பாக்கிஸ்தான் வேறுபட்டது, இன்றும் இரு நாடுகளும் ஐ.நாவின் தலையீடை ஏற்கவில்லை.
இந்த உடன்படிக்கையால் இரு நாடுகளுக்கும் இடையே 1999 ஆம் ஆண்டு நடைபெற்ற கார்கில் போரில் மிகக் கடுமையாக மோதல்களை தடுக்க இயலவில்லை. 1984-ஆம் ஆண்டின் *ஆபரேசன் மேகதூத்தின்* மூலம் இந்தியாவின் எல்லைக்குட்பட்ட சியாச்சென் பனிப்பாறைப் பகுதியை இந்தியா முழுவதும் கைப்பற்றியது. இதில் உடன்பாட்டின் எல்லைப்பகுதி தெளிவாக வரையறுக்கப்படவில்லை (பரவலாக விவாதிக்கப்பட முடியாததாக கருதப்பட்டதால்), இது சிம்லா ஒப்பந்தத்தின் மீறல் என்று பாக்கிஸ்தான் கருதியது. சியாச்சின் மோதலில் ஏற்பட்ட பல மரணங்கள் இயற்கை பேரழிவுகளிலிருந்து வந்தன, எ.கா. 2010, 2012 மற்றும் 2016 இல் பனிச்சரிவு.
# சிம்லா ஒப்பந்தம்

## உரை

சிம்லா ஒப்பந்தத்தின் உரை பின்வருமாறு:
# சிம்லா ஒப்பந்தம்

## தில்லி ஒப்பந்தம்

போர் மற்றும் குடியுரிமை உள்பட நாடுகளின் டெல்லி உடன்படிக்கை, ஆகஸ்ட் 28, 1973 இல் கையெழுத்திடப்பட்ட மேற்கூறப்பட்ட மாநிலங்களுக்கிடையே முத்தரப்பு ஒப்பந்தம் ஆகும்.வங்காளதேச அரசாங்கத்தின் வெளியுறவு மந்திரி கமால் ஹொசைன், இந்தியாவின் வெளிவிவகார அமைச்சர் சர்தார் ஸ்ரான் சிங் மற்றும் பாக்கிஸ்தான் அரசாங்கத்தின் பாதுகாப்பு மற்றும் வெளியுறவுத்துறை அமைச்சர் அஜிஸ் அகமது ஆகியோர் கையெழுத்திட்டனர்.
# மொரீசியஸ் ஒலிபரப்புக் கூட்டுத்தாபனம்

**மொரீசியசு ஒலிபரப்புக் கூட்டுத்தாபனம்** (*Mauritius Broadcasting Corporation*) என்னும் நிறுவனம் மொரீசியசு அரசுக்குச் சொந்தமான ஒரு வானொலி, மற்றும் தொலைக்காட்சி சேவைகளை வழங்கும் நிறுவனம் ஆகும். இந்த நிறுவனத்தின் தலைமையகத்தை மோக்கா நகரில் நிறுவியுள்ளனர். இந்த நிறுவனத்தின் மூலம் கீழ்க்கண்ட 12 மொழிகளில் நிகழ்ச்சிகள் தொகுத்து வழங்கப்படுகின்றன.  
- பிரெஞ்சு
- மொரீசியசு கிரியோல்
- ஆங்கிலம்
- இந்தி
- உருது
- போஜ்பூரி
- தமிழ்
- தெலுங்கு
- மராத்தி
- குஜராத்தி
- மாண்டரீன் சீனம்
- ஹக்கா சீனம்
# மொரீசியஸ் ஒலிபரப்புக் கூட்டுத்தாபனம்

## அறிமுகம்

இந்த நிறுவனம், பிரதமர் அலுவலகத்தின் ஆலோசனைக்கு கட்டுப்பட்டு இயங்கும். மொரீசியசு நாட்டின் கல்வி, இசை, பண்பாடு, அரசின் செயல்பாடுகள் உள்ளிட்டவற்றை பாகுபாடு இன்றி தெரிவிப்பதே நோக்கமாகும்.
# பிரித்விராஜ் சுகுமாரன்

**பிரித்விராஜ் சுகுமாரன்** (பிறப்பு: 1982 அக்டோபர் 16) ஓர் இந்திய நடிகர், தயாரிப்பாளர், பின்னணிப் பாடகர். இவர் மலையாளம், தமிழ், தெலுங்கு, இந்தி மொழித் திரைப்படங்களில் நடித்துள்ளார். இவர் 2002 ஆம் ஆண்டு நந்தனம் என்ற மலையாள மொழித் திரைப்படத்தின் மூலம் திரைப்படத்துறைக்கு அறிமுகமானார். அதைத் தொடர்ந்து பாரிஜாதம், மொழி, கண்ணாமூச்சி ஏனடா, நினைத்தாலே இனிக்கும், ராவணன், உருமி உள்ளிட்ட 80 க்கும் அதிகமான திரைப்படங்களில் நடித்ததன் மூலம் பரவலாக அறியப்பட்டார்.  
இவர் 2006 ஆம் ஆண்டு சிறந்த நடிகருக்கான கேரள மாநிலத் திரைப்பட விருதை வென்றார்.
# பிரித்விராஜ் சுகுமாரன்

## ஆரம்பகால வாழ்க்கை

பிரித்விராஜ் அக்டோபர் 16, 1982 ஆம் ஆண்டு திருவனந்தபுரம், கேரளாவில் பிறந்தார். இவரின் தந்தை சுகுமாரன் ஒரு நடிகர். தாயார் மல்லிகா சுகுமாரனும் ஒரு நடிகை ஆவார். இவருக்கு இந்திரஜித் சுகுமாரன் என்ற ஒரு அண்ணன் உண்டு. இவர் மலையாளம், தமிழ்த் திரைப்படங்களில் நடித்து வருகின்றார். இவரின் மனைவி பூர்ணிமா இந்திரஜித்தும், இவரும் சில மலையாளம், தமிழ்த் திரைப்படங்களிலும் தொலைக்காட்சி தொடர்களிலும் நடித்துள்ளார் என்பது குறிப்பிடத்தகது.
# பிரித்விராஜ் சுகுமாரன்

## தனிப்பட்ட வாழ்க்கை

ஏப்ரல் 25, 2011ம் ஆண்டு பிபிசி இந்தியத் தொலைக்காட்சி செய்தியாளர் சுப்ரியா மேனனைத் திருமணம் செய்து கொண்டார்.
# பிரித்விராஜ் சுகுமாரன்

## சினிமா வாழ்க்கை

### மலையாளம் சினிமா

இவர் 2002 ஆம் ஆண்டு தனது 19 ஆவது வயதில் நந்தனம் என்ற திரைப்படத்தின் மூலம் மலையாளத் திரைப்படத்துறைக்கு அறிமுகமானார். அதைத் தொடர்ந்து புதிய முகம், போக்கிரி ராஜா, அன்வர், உருமி உள்ளிட்ட 60க்கும் மேல் மலையாளத் திரைப்படங்களில் நடித்துள்ளார்.
# பிரித்விராஜ் சுகுமாரன்

## சினிமா வாழ்க்கை

### தமிழ் சினிமா (கோலிவுட்)

2005 ஆம் ஆண்டு **கனா கண்டேன்** என்ற திரைப்படத்தின் மூலம் தமிழ்த் திரைப்படத்துறைக்கு அறிமுகமானார். அதைத் தொடர்ந்து 2007 ஆம் ஆண்டு பாரிஜாதம், மொழி, கண்ணாமூச்சி ஏனடா, 2008 ஆம் ஆண்டு **வெள்ளித்திரை** 2009 ஆம் ஆண்டு நினைத்தாலே இனிக்கும் உள்ளிட்ட திரைப்படங்களில் நடித்தார். 2010 ஆம் ஆண்டு மணிரத்னம் இயக்கிய ராவணன் என்ற திரைப்படத்தில் நடித்தார். தற்பொழுது வசந்தபாலன் இயக்கும் காவிய தலைவன் என்ற திரைப்படத்தில் நடிகர் சித்தார்த் உடன் இணைத்து நடித்தார்.
# பிரித்விராஜ் சுகுமாரன்

## சினிமா வாழ்க்கை

### தெலுங்கு சினிமா

2010 ஆம் ஆண்டு **போலிஸ் போலிஸ்** என்ற திரைப்படத்தின் மூலம் தெலுங்குத் திரைப்படத்துறைக்கு அறிமுகமானார். இவர் தமிழ் மற்றும் மலையாளம் மொழிகளில் நடித்த சில திரைப்படங்கள் தெலுங்கு மொழியில் மொழிமாற்றம் செய்யப்படுகிறது.